CELEX: 62015CN0547
Language: da
Date: 2015-10-20 00:00:00
Title: Sag C-547/15: Anmodning om præjudiciel afgørelse indgivet af Kúria (Ungarn) den 20. oktober 2015 — Interservice d.o.o. Koper mod Sándor Horváth

25.1.2016   
            
            
               DA
            
            
               Den Europæiske Unions Tidende
            
            
               C 27/9
            
         Anmodning om præjudiciel afgørelse indgivet af Kúria (Ungarn) den 20. oktober 2015 — Interservice d.o.o. Koper mod Sándor Horváth
   (Sag C-547/15)
   (2016/C 027/11)
   Processprog: ungarsk
   
      Den forelæggende ret
   
   Kúria
   
      Parter i hovedsagen
   
   
      Sagsøger: Interservice d.o.o. Koper
   
      Sagsøgt: Sándor Horváth
   
      Præjudicielle spørgsmål
   
   
               1)
            
            
               Skal artikel 96, stk. 2, i Rådets forordning (EØF) nr. 2913/92 (1) om indførelse af en EF-toldkodeks fortolkes således, at det ikke alene er den person, der indgår en aftale med sælgeren om transport af varerne (kontraherende transportør eller hovedtransportør), som skal anses for transportør af varerne, men derimod også den person, som helt eller delvist udfører transporten på grundlag af en anden transportaftale indgået med den kontraherende transportør eller hovedtransportøren (underentreprenør på transporten)?
            
         
               2)
            
            
               Såfremt det første præjudicielle spørgsmål besvares bekræftende, skal artikel 96, stk. 2, i Rådets forordning (EØF) nr. 2913/92 om indførelse af en EF-toldkodeks da fortolkes således, at underentreprenøren på transporten i et tilfælde som det i hovedsagen omtvistede har pligt til — inden han fortsætter sin transport af varerne — på tilfredsstillende vis at sikre sig, at hovedtransportøren rent faktisk har frembudt varerne til toldbehandling på bestemmelsestoldstedet på den foreskrevne måde?
            
         
      (1)  Rådets forordning (EØF) nr. 2913/92 af 12.10.1992 om indførelse af en EF-toldkodeks (EFT L 302, s. 1).